Unionin tuomioistuimen tuomio (kolmas jaosto) 16.7.2015 – Euroopan komissio v. Italian tasavalta
(Asia C-653/13)1
(Jäsenyysvelvoitteiden noudattamatta jättäminen – Ympäristö – Direktiivi 2006/12/EY – 4 ja 5 artikla – Jätehuolto – Campanian alue – Unionin tuomioistuimen tuomio – Jäsenyysvelvoitteiden noudattamatta jättämisen toteaminen – Tuomion täytäntöönpanon osittainen laiminlyönti – SEUT 260 artiklan 2 kohta – Rahamääräiset seuraamukset – Uhkasakko – Kiinteämääräinen summa)
Oikeudenkäyntikieli: italia
Asianosaiset
Kantaja: Euroopan komissio (asiamiehet: D. Recchia ja E. Sanfrutos Cano)
Vastaaja: Italian tasavalta (asiamies: G. Palmieri, avustajanaan avvocato dello Stato S. Fiorentino)
Tuomiolauselma
Italian tasavalta ei ole noudattanut SEUT 260 artiklan 1 kohdan mukaisia velvoitteitaan, koska se ei ole toteuttanut kaikkia tuomion komissio v. Italia (C-297/08, EU:C:2010:115) täytäntöönpanon edellyttämiä toimenpiteitä.
Italian tasavalta velvoitetaan maksamaan Euroopan komissiolle ”Euroopan unionin omat varat” -tilille 120 000 euron suuruinen uhkasakko kultakin päivältä, jonka tuomion komissio v. Italia (C-297/08, EU:C:2010:115) noudattamisen edellyttämien toimenpiteiden täytäntöönpano viivästyy, nyt annettavan tuomion julistamispäivästä siihen saakka, kunnes tuomio komissio v. Italia (C‑297/08, EU:C:2010:115) on pantu täysimääräisesti täytäntöön. Italian tasavalta velvoitetaan maksamaan Euroopan komissiolle ”Euroopan unionin omat varat” -tilille 20 miljoonan euron kiinteämääräinen summa.Italian tasavalta velvoitetaan korvaamaan oikeudenkäyntikulut.
____________
1 EUVL C 93, 29.3.2014.